52. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ Αριθ. 2018610/1904/0022 της 9/29 Απρ. 1998 (ΦΕΚ Β΄ 396) Καθορισμός αριθμού επιτρεπομένων κατ’ έτος ημερών μετακινήσεως εκτός έδρας υπαλλήλων για υπηρεσιακούς λόγους στο εσωτερικό. Έχοντας υπόψη τις διατάξεις: α)Του Νόμ. 1558/85 ΦΕΚ 137/Α/26.6.85 «Κυβέρνηση και Κυβερνητικά Όργανα». β)Τις διατάξεις του άρθρ. 2 του Νόμ. 2346/95 ΦΕΚ 220/Α/30.10.95 «Δαπάνες Κίνησης των μετακινουμένων προσώπων με εντολή του Δημοσίου εντός και εκτός της Επικράτειας για εκτέλεση υπηρεσίας». γ)Το Π.Δ. 397/88 ΦΕΚ 185/Α/25.8.88 «Οργανισμός του Υπουργείου Εμπορίου» όπως τροποποιήθηκε μεταγενέστερα. (Αντί για τη σελ. 400,29(α)  Σελ. 400,29(β) Τεύχος 1347 Σελ. 91 Οδοιπορικά 2.Ζ.δ.52 δ)Το Π.Δ. 195/95 ΦΕΚ 102/Α/6.5.95 «Οργανισμός Γενικής Διεύθυνσης Κρατικών Προμηθειών». ε)Το Π.Δ. 27/96 ΦΕΚ 19/Α/1.2.96 «Συγχώνευση των Υπουργείων Τουρισμού, Βιομηχανίας, Ενέργειας Τεχνολογίας και Εμπορίου στο Υπουργείο Ανάπτυξης. ζ)Το Π.Δ. 29/96 ΦΕΚ 20/Α/1.2.96 «Διορισμός Υπουργού και Υφυπουργού στο Υπουργείο Ανάπτυξης». η)Το Π.Δ. 59/96 ΦΕΚ 51/Α/18.3.96 «Σύσταση Γενικής Γραμματείας Εμπορίου στο Υπουργείο Ανάπτυξης». θ)Την με αριθ. 114/4.10.96 ΦΕΚ 924/Β/96 κοινή απόφαση του Πρωθυπουργού και της Υπουργού Ανάπτυξης «Ανάθεση αρμοδιοτήτων στους Υφυπουργούς Ανάπτυξης Άννα Διαμαντοπούλου και Μιχάλη Χρυσοχοΐδη». ι)Το Π.Δ. 197/30.7.97 «Σύσταση Γενικής Γραμματείας Καταναλωτή στο Υπουργείο Ανάπτυξης». κ)Την αριθ. 1107147/1239/0006Α/4.10.96 απόφαση ανάθεσης αρμοδιοτήτων στους Υφυπουργούς Οικονομικών. λ)Τις υπηρεσιακές ανάγκες, αποφασίζουμε: 1)Καθορίζουμε τον αριθμό των επιτρεπομένων κατ’ έτος ημερών μετακίνησης εκτός έδρας και εντός της Επικράτειας, μέχρι 120, των μονίμων υπαλλήλων ΠΕ, ΤΕ, ΔΕ και των υπαλλήλων με σχέση εργασίας ιδιωτικού δικαίου, της Γενικής Γραμματείας Εμπορίου και της Γενικής Γραμματείας Καταναλωτή, των υπαλλήλων των Πολιτικών Γραφείων, των αστυνομικών και των οδηγών Υπουργού, Υφυπουργού Ανάπτυξης, Γενικού Γραμματέα Εμπορίου και του Γενικού Γραμματέα Καταναλωτή, των υπαλλήλων των Ν.Π.Δ.Δ. (Ταμείο Λαϊκών Αγορών και Κεντρική Λαχαναγορά Αθηνών) που εποπτεύονται από το Υπουργείο Ανάπτυξης. Οι υπάλληλοι του Υπουργείου Ανάπτυξης (Γενική Γραμματεία Εμπορίου και Γενική Γραμματεία Καταναλωτή) που προβλέπεται να μετακινηθούν για το έτος 1998 είναι οι παρακάτω: Κατηγορία ΠΕ υπάλληλοι 50, κατηγορία ΤΕ υπάλληλοι 30, κατηγορία ΔΕ και Ιδιωτ. Δικαίου καθώς και αστυνομικοί υπάλληλοι 80. 2)Για το Ν.Π.Δ.Δ. Ταμείο Λαϊκών Αγορών προβλέπεται μετακίνηση 5 υπαλλήλων κατηγορίας ΠΕ και 5 υπαλλήλων κατηγορίας ΔΕ. Για το Ν.Π.Δ.Δ. Κεντρική Λαχαναγορά Αθηνών προβλέπεται μετακίνηση 4 υπαλλήλων κατηγορίας ΠΕ και 4 υπαλλήλων κατηγορίας ΔΕ. Η δαπάνη των Ν.Π.Δ.Δ. θα βαρύνει τις πιστώσεις των ιδίων Ταμείων. Σελ. 400,30(β) Τεύχος 1347 Σελ. 92 Η δαπάνη των 5.780.000 δρχ. περίπου που προβλέπεται να προκληθεί για τη μετακίνηση των υπαλλήλων του Υπουργείου Ανάπτυξης – Γενική Γραμματεία Εμπορίου – Γενική Γραμματεία Καταναλωτή η οποία έχει προβλεφθεί στον προϋπολογισμό έτους 1998 και με αριθ. ΚΑΕ 0711 και 0721 αναλύεται ως εξής: -υπάλ. Κατ. ΠΕ 50X5 ημερ.=250X10.000 δρχ.= 2.500.000 -υπάλ. Κατ. ΤΕ 30X3 ημερ.=80X8.000 δρχ.= 720.000 -υπάλ. Κατ. ΔΕ, ΙΔ και αστυνομικοί= δρχ.= 2.560.000 Σύνολο δρχ.= 5.780.000 πέντε εκατομμύρια επτακόσιες ογδόντα χιλιάδες. Η αρμοδιότητα έκδοσης αποφάσεων μετακίνησης χρησιμοποιούμενων μέσων μεταφοράς, δαπάνες μετακίνησης, διανυκτέρευσης κ.λπ. είναι αυτή που ορίζεται στο Νόμ. 2346/95 ΦΕΚ 220/Α/30.10.95.

[Source: greek_legal_code_raptarchis | Tokens: 3172]